RATCH ตั้งบ.ย่อย “หินกองเพาเวอร์โฮลดิ้ง” รุกลงทุนพัฒนาโครงการโรงไฟฟ้า
RATCH ตั้งบ.ย่อย "หินกองเพาเวอร์โฮลดิ้ง" รุกลงทุนพัฒนาโครงการโรงไฟฟ้า
24 พ.ค. 2562

บริษัท ราช กรุ๊ป จำกัด (มหาชน) หรือ RATCH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ในวันนี้ (24 พ.ค.62) บริษัทฯได้จดทะเบียนจัดตั้ง บริษัท หินกองเพาเวอร์โฮลดิ้ง จำกัด (HKH) ซึ่งมีสถานะเป็นบริษัทย่อยที่บริษัทฯถือหุ้นทั้งจำนวน และหลังจากนั้น HKH จะเตรียมการเพื่อจัดตั้ง บริษัท หินกองเพาเวอร์ จำกัด (HKP) โดย HKH ถือหุ้นทั้งหมด ภายในเดือนพ.ค.2562 เพื่อเตรียมความพร้อมในการลงทุนพัฒนาโครงการโรงไฟฟ้าของกลุ่มบริษัทฯต่อไป
อนึ่ง บริษัทย่อยที่กล่าวข้างต้นทั้งสองแห่งจะมีสำนักงานตั้งอยู่ที่ 8/8 หมู่ที่ 2 ถนนงามวงศ์วาน ตำบลบางเขน อำเภอเมืองนนทบุรี จังหวัดนนทบุรี ซึ่งแต่ละบริษัทจะมีทุนจะทะเบียน จำนวน 4,000,000 บาท แบ่งออกเป็นหุ้นสามัญจำนวน 400,000 หุ้น มูลค่าหุ้นละ 10 บาท โดยชำระค่าหุ้นทั้งจำนวน